Sense8

«Sense8» (հայերեն՝ Սենսեյթ), ամերիկյան գիտաֆանտաստիկ դրամա վեբ հեռուստասերիալ, որը ստեղծվել է Լանա և Լիլի Վաչովսկիների և Ջոզեֆ Մայքլ Սթրաժինսկիի կողմից Նեթֆլիքսի համար։ «Sense8» սերիալի արտադրության ընկերությունների թվում են Վաչովսկիների Anarchos Productions-ը (որը երկրորդ եթերաշրջանում փոխարինվել է Լանայի և նրա կնոջ Venus Castina Productions ընկերության վրա), Սթրաժինսկիի Studio JMS-ը և Georgeville Television-ը, իսկ Unpronounceable Productions-ը ստեղծվել է հատուկ այս շոուի համար։
Շոուի առաջին եթերաշրջանում ներկայացվել է բազմազգ դերասանական կազմ, որը ներառել է Էմել Ամինին, Դունա Բեին, Ջեյմի Քլեյթոնին, Թինա Դեսային, Թափենս Միդլթոնին, Մաքս Ռիմելթին, Միգել Անխել Սիլվեստրեին և Բրայան Ջեյքոբ Սմիթին, ովքեր մարմնավորել են ութ անծանոթների, որոնք աշխարհի տարբեր մասերից են և հանկարծակի հայտնաբերել են, որ «սենսեյթներ» են՝ մարդիկ, որոնք իրար հետ մտավոր և էմոցիոնալ կապված են։ Ֆրիմա Աջիմանը, Թերենս Մանը, Անուփամ Քհերը, Նավին Էնդրյուսը և Դերիլ Հանան նույնպես նկարահանվել են։ Երկրորդ եթերաշրջանում Թոբի Օնվումերեն փոխարինել է Ամինին։ Շոուն թեմաներ է ուսումնասիրում, որոնք, ըստ իր ստեղծողների, դեռ չեն ընդգծվել բազմաթիվ գիտաֆանտաստիկ շոուների կողմից, ինչպիսիք են քաղաքականությունը, ինքնությունը, սեռականությունը, գենդերը և կրոնը։


== Սյուժե ==
«Sense8» հեռուստասերիալը պատմում է տարբեր մշակույթներից, մայրցամաքներից ութ անծանոթների մասին (Սմիթ, Միդլթոն, Ամին, Բե, Սիլվեստրե, Դեսայ, Ռիմելթ, Քլեյթոն[⇨]), որոնք հանկարծակի մտավոր և էմոցիոնալ կապ են հայտնաբերում իրար հետ՝ տեխնոլոգիական ծագմամբ էվոլյուցիոն թռիչք։ Ջոնաս անունով (Էնդրյուս)՝ խորհրդավոր և հզոր մի մարդ փորձում է նրանց հավաքել միասին։ Միևնույն ժամանակ, ինչ-որ անհայտ պարոն Ուիսփերսը (Ման) և նրա կազմակերպությունը փորձում են հետապնդել և ոչնչացնել գլխավոր հերոսներին։ 
Ամեն սերիա նվիրված է մեկ հերոսին և նրա պատմությանը։


== Դերասանական կազմ ==


=== Կազմը օգոստոսի 8-ի դրությամբ ===
Էմել Ամին (եթերաշրջան 1) / Թոբի Օնվումերե (եթերաշրջան 2)՝ Քաֆեուս «Վան Դամն» Օնյանգո
Դունա Բե՝ Սուն Պակ
Ջեյմի Քլեյթոն՝ Նոմի Մարքս
Թինա Դեսայ՝ Քալա Դանդեքար
Թափենս Միդլթոն՝ Ռայլի «Բլու» Գունարսդոթիր
Մաքս Ռիմելթ՝ Վոլֆգանգ Բոգդանով
Միգել Անխել Սիլվեստրե՝ Լիտո Ռոդրիգեզ
Բրայան Ջեյքոբ Սմիթ՝ Ուիլ Գորսկի


=== Այլ պարբերական դերեր ===
Ֆրիմա Աջիման՝ Ամանիտա «Նիթս» Քափլան
Թերենս Ման՝ Միլթոն Բեյլի «Ուիսթերս» Բրանդտ
Անուփամ Քհեր՝ Սանյամ Դանդեքար
Նավին Էնդրյուս՝ Ջոնաս Մալիկի
Դերիլ Հանա՝ Անջելիկա «Էնջել» Թյուրինգ


== Սերիաներ ==


=== Եթերաշրջան 1 (2015) ===


=== Եթերաշրջան 2 (2016-2018) ===


== Ընդունելություն ==
«Sense8» հեռուստասերիալը ստացել է հիմնականում դրական գնահատականներ քննադատների կողմից։ Rotten Tomatoes կայքում սերիալն ունի 70% դրական ակնարկներ, իսկ միջին վարկանիշը, որը հիմնված է 37 գրախոսությունների վրա, կազմում է 10-ից 5,8։ Rotten Tomatoes-ի քննադատները համաձայնության են եկել, որ երբեմն շոուի սցենարը անտրամաբանական է, սակայն բազմազան կերպարներ և նրանց պատմությունների հատման ստեղծագործական իրականացումը Վաչովսկի քույրերի «Sense8»-ը հետաքրքիր են դարձնում։ Metacritic կայքում դրաման ևս հիմնականում բարենպաստ արձագանքներ է հավաքել՝ ստանալով 100-ից 63 վարկանիշ, որը հիմնվել է 23 գրախոսությունների վրա։
Նեթֆլիքսի կայքում սերիալն օգտատերերի կողմից հավաքել է ավելի քան մեկ միլիոն գնահատականներ՝ 5-ից 4,2 միջին արժեքով։ Ըստ Ջոզեֆ Սթրաժինսկիին, ծառայության ներկայացուցիչները նրան հայտնել են, որ հանդիսատեսը ամբողջ եթերաշրջանը դիտում է երեք, չորս, վեց անգամ անընդմեջ։ Նեթֆլքիսի բովանդակության գծով տնօրեն Թեդ Սարանդոսը գովել է «Sense8» սերիալի հաջողությունը ինչպես Ֆրանսիայի և Գերմանիայի հեռանկարային շուկաներում, այնպես էլ ամբողջ աշխարհի։ Սերիալի պրեմիերայից երեք օր անց Variety հրատարակությունը հաղորդել է, որ այն ներբեռնվել է ավելի քան կես միլիոն անգամ՝ առանց թվային տեղայնամցան տվյալների հաշվարկման։


=== Մրցանակներ և անվանակարգեր ===


== Նշումներ ==


== Ծանոթագրություններ ==


== Արտաքին հղումներ ==
«Sense8» հեռուստասերիալը Նեթֆլիքսում
«Sense8» Թվիթթերում
«Sense8»(անգլ.) ֆիլմը Internet Movie Database կայքում